Document ID: /roh_data/filtered/fineweb-2-filterrobots_roh.jsonl.gz/12481

Sauber e Force India sa refereschan sco i para sin l’artitgel 102 dal contract da l’UE. Quel scumonda a firmas cun ina posiziun da monopol da nizzegiar quel a disfavur da lur concurrents.
Clav intransparenta che preferescha equipas grondas
L’organisaziun da la furmla 1 cun ses schef Bernie Ecclestone repartia ils daners da premis e las bunificaziuns tenor ina clav intransparenta che prefereschia equipas grondas sco Mercedes ni Ferrari: quai sin donn e cust dad equipas pitschnas sco per exempel Sauber.
Sche la cumissiun da concurrenza da l’UE constatescha che la furmla 1 cuntrafetschia al dretg da l’UE, lura pudess quella pretender midadas e chastis da fin 10 pertschient da la svieuta.
RR novitads 18:00